บลจ.บัวหลวง ขายกองทุนใหม่ ถึง 13 มิ.ย.นี้
กองทุนบัวหลวง เสนอขายกองทุนใหม่ "บัวหลวงธนสารพลัส 20/17" ระหว่างวันที่ 7-13 มิ.ย. 2560
16 มิ.ย. 2560

กองทุนบัวหลวง เสนอขายกองทุนรวมบัวหลวงธนสารพลัส 20/17 (BP 20/17) อายุประมาณ 6 เดือน ประมาณการผลตอบแทน 1.45% ต่อปี ขนาดโครงการ 7,000 ล้านบาทระหว่างวันที่ IPO 7-13 มิ.ย. 2560 สำหรับกองทุนรวมบัวหลวงธนสารพลัส 20/17 เน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน
สำหรับตราสารหนี้ และ / หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ